ตอนแรกทานยาคุม21เม็ดคะ เดือนที่ผ่านมาเปลี่ยนยี่ห้อเป็น24 เม็ดคะ จากนั้นประจำเดือนมาเม็ดที่21 เป็นเม็ดแป้งแล้ว หนูเลยหยุดยาคุม แล้วเปลี่ยนยี่ห้อ(เป็นตัวเดิมในตอนแรก) เมื่อวาน ปจด. มาวันแรก น้อยมาก เมื่อเช้าก้น้อยกว่าเดิม ประมาณ1หยด วันนี้ไม่มาเลย ควรทานยาคุมต่อหรือควรตวรจดีคะ
สวัสดีค่ะ หากได้ทานยาคุมกำเนิดมาอย่างถูกต้อง แม้จะเปลี่ยนยี่ห้อของยาคุมกำเนิด ก็ไม่ได้มีผลต่อประสิทธิภาพในการป้องกันการตั้งครรภ์แต่อย่างใดสำหรับการที่มีประจำเดือนมาน้อยนั้น อาจเป็นผลจากยาคุมกำเนิดได้ เนื่องจากยาคุมกำเนิดจะทำให้เยื่อบุโพรงมดลูกฝ่อบางลง ในบางรายที่ทานต่อเนื่องมานาน ประจำเดือนอาจขาดหายไปได้แม้ประจำเดือนจะมาน้อย แต่เมื่อมาแล้ว ก็แสดงว่าไม่มีการตั้งครรภ์เกิดขึ้นค่ะ จึงอาจไม่จำเป็นต้องตรวจหาการตั้งครรภ์ และควรทานยาคุมกำเนิดต่อไปตามปกติ หากยังต้องการคุมกำเนิดค่ะ